CELEX: 
Language: da
Date: 2021-09-28 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2021/241 om oprettelse af genopretnings- og resiliensfaciliteten for så vidt angår fastlæggelse af en metode til indberetning af sociale udgifter

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               1.1. Generel baggrund og generelt mål 
            
            
               Udbruddet af covid-19-pandemien har haft en betydelig indvirkning på den økonomiske og sociale situation i Den Europæiske Union. Coronaviruskrisen har sat en stopper for en positiv beskæftigelsesudvikling gennem seks år, som har ført til en beskæftigelsesfrekvens på 72,4 % i tredje kvartal af 2020, og mange europæere har set deres levebrød og beskæftigelsesudsigter bragt i fare. Da nogle sektorer i økonomien muligvis ikke er i stand til at komme sig fuldt ud efter krisen, kan arbejdsløsheden og den erhvervsmæssige inaktivitet stige på længere sigt, hvilket kan have en negativ indvirkning på de berørte personer og økonomien som helhed og også indebære et tab af færdigheder. Risikoen for langsigtede negative virkninger er særlig stor for de yngre generationer. Mens virkningerne af en vanskelig økonomisk og social situation i andre perioder med recession i et vist omfang kan afbødes gennem længere uddannelse, har covid-19-krisen også forstyrret kompetencetilegnelsen som følge af skolelukninger og en generel overgang til onlineundervisning. Desuden har social- og sundhedssektorerne været i front under krisen og risikerer at blive påvirket negativt også i fremtiden. Mens de umiddelbare virkninger af krisen er blevet afbødet af kortsigtede foranstaltninger på nationalt plan og EU-plan, vil der være behov for massive investeringer og reformer på mellemlang til lang sigt for at komme på fode igen efter krisen og opbygge et mere bæredygtigt, modstandsdygtigt og retfærdigt Europa for de kommende generationer. For at løfte denne udfordring vedtog Den Europæiske Union i december 2020 en europæisk genopretningsplan, som omfatter en styrket flerårig finansiel ramme for 2021-2027 og en ny genopretningspakke benævnt NextGenerationEU. Disse instrumenter vil tilsammen frigøre 1 850 mia. EUR (2018-priser) til at støtte medlemsstaternes indsats for at håndtere krisen, kickstarte økonomien i EU og bringe den på en mere bæredygtig og modstandsdygtig kurs. 
            
            
               Europa-Parlamentets og Rådets forordning (EU) 2021/241
                  1
                om oprettelse af genopretnings- og resiliensfaciliteten blev vedtaget i februar 2021 som det største program under Next Generation EU. Med et budget på 672,5 mia. EUR fordelt på ikke-tilbagebetalingspligtig finansiel støtte og lån vil genopretnings- og resiliensfaciliteten ("faciliteten") støtte store offentlige investeringer og reformer, som medlemsstaterne gennemfører for at komme sig efter covid-19-krisen, og fremme Unionens økonomiske, sociale og territoriale samhørighed. Et centralt mål med faciliteten er at afbøde krisens sociale og økonomiske virkninger, navnlig for kvinder, børn og unge. 
            
            
               Faciliteten vil således navnlig yde støtte til medlemsstater i forbindelse med gennemførelsen af foranstaltninger i overensstemmelse med EU's initiativer på beskæftigelsesområdet og det sociale område, især henstillingen om en effektiv og aktiv støtte til beskæftigelse efter covid-19-krisen (EASE)
                  2
               , meddelelsen om støtte til ungdomsbeskæftigelse
                  3
                og henstillingen om en bro til job — styrkelse af ungdomsgarantien
                  4
               , henstillingen om erhvervsrettet uddannelse med henblik på bæredygtig konkurrenceevne, social retfærdighed og modstandsdygtighed
                  5
               , henstillingen om oprettelse af en europæisk børnegaranti
                  6
               , strategien for rettigheder for personer med handicap 2021-2030
                  7
               , den europæiske dagsorden for færdigheder med henblik på bæredygtig konkurrenceevne, social retfærdighed og modstandsdygtighed
                  8
               , det europæiske uddannelsesområde
                  9
                og handlingsplanen for digital uddannelse
                  10
               , EU-handlingsplanen mod racisme 2020-2025
                  11
               , EU's strategiske ramme for romaernes ligestilling, integration og deltagelse
                  12
               , strategien for ligestilling mellem mænd og kvinder 2020-2025
                  13
               , strategien for ligestilling af LGBTIQ-personer 2020-2025
                  14
               , meddelelsen om opbygning af en europæisk sundhedsunion
                  15
               , lægemiddelstrategien for Europa
                  16
                og den europæiske kræfthandlingsplan
                  17
               . Derved vil den også bidrage til at nå de overordnede Europa 2030-mål for beskæftigelse, færdigheder og fattigdom, hvilket EU's ledere hilste velkommen på det sociale topmøde i Porto i maj 2021 og Det Europæiske Råd i juni 2021.
            
            
               Faciliteten vil støtte reformer og investeringer, som medlemsstaterne har foreslået i deres genopretnings- og resiliensplaner under alle RRF-forordningens søjler
                  18
               . Flere af disse reformer og investeringer vil bidrage til gennemførelsen af den europæiske søjle for sociale rettigheder og alle dens principper. Dette omfatter navnlig investeringer i menneskelig kapital, f.eks. gennem opkvalificering, omskoling og rekvalificering af arbejdsstyrken. Det kan også omfatte reformer, der har til formål at øge effektiviteten af integrationsprogrammer for ledige. Faciliteten vil også støtte reformer og investeringer, der har til formål at styrke social og territorial samhørighed og konvergens i Unionen. Endelig vil faciliteten sigte mod at sikre, at den næste generation af europæere ikke bliver permanent ramt af krisen. Den vil derfor også støtte reformer og investeringer, der har til formål at forbedre børns og unges adgang til og muligheder inden for uddannelse, beskæftigelse, sundhed, ernæring, job og boliger. Disse prioriteter afspejles i tre af de seks søjler i facilitetens anvendelsesområde, der er fastsat i RRF-forordningens artikel 3, nemlig: social og territorial samhørighed sundhed og økonomisk, social og institutionel resiliens og politikker for den næste generation, børn og unge. 
            
            
               For at sikre passende rapportering om gennemførelsen af foranstaltninger, der har en social dimension, tillægges Kommissionen ved artikel 29, stk. 4, beføjelser til at vedtage en metode til indberetning af sociale udgifter, herunder vedrørende børn og unge. Formålet med metoden til indberetning af sociale udgifter, herunder vedrørende børn og unge, er på en gennemsigtig og ansvarlig måde at tilvejebringe sammenfattende oplysninger om de sociale udgifter under faciliteten. 
            
            
               En specifik indberetning af sociale udgifter, der omfatter fokus på ligestilling mellem kønnene, blev også anset for afgørende i betragtning af den vægt, der lægges på dette spørgsmål i RRF-forordningen. 
            
            
               Hver reform og investering, der indgår i planerne, og som har en primær social dimension, vil blive knyttet til et af de ni sociale "politikområder", der er beskrevet i bilaget til denne forordning. Disse sociale politikområder skal samles i fire bredere sociale kategorier, nemlig: i) beskæftigelse og færdigheder, ii) uddannelse, iii) sundhed og langtidspleje og iv) socialpolitik. Desuden vil hver foranstaltning af social karakter, der omfatter et fokus på børn og unge og på ligestilling mellem kønnene, blive markeret, således at der kan foretages en specifik indberetning af udgifter, der fokuserer på børn og unge og på ligestilling mellem kønnene. 
            
            
               I denne delegerede forordning fastlægges metoden til indberetning af sociale udgifter, herunder vedrørende børn og unge og ligestilling mellem kønnene, der indgår i medlemsstaternes genopretnings- og resiliensplaner.
            
            
               2.HØRINGER FORUD FOR RETSAKTENS VEDTAGELSE
            
            
               I overensstemmelse med den fælles forståelse fra 2016 mellem Europa-Parlamentet, Rådet og Europa-Kommissionen afholdt Kommissionen en høring af medlemsstaternes eksperter vedrørende denne delegerede forordning på to møder den 28. maj 2021 og den 14. juli 2021. Repræsentanter fra Europa-Parlamentet og Rådet deltog i mødet som observatører. Medlemsstaternes eksperter hilste den foreslåede metode velkommen og fremsatte en række tekniske forslag og anmodninger om præciseringer. Eksperterne forhørte sig navnlig om processen med at holde medlemsstaterne orienteret, når Kommissionen anvender den metode, der er fastlagt i denne delegerede forordning, til at indberette sociale udgifter under faciliteten. 
            
            
               I overensstemmelse med retningslinjerne for bedre regulering blev denne delegerede forordning lagt op til høring i 4 uger mellem den 28. juli 2021 og den 25. august 2021. Seks interessenter, hvoraf de fleste er NGO'er, der er aktive inden for socialpolitik, indsendte deres bemærkninger. De fleste af bemærkningerne fokuserede på de ni fastlagte politikområder med henblik på at lette taggingen af de af genopretnings- og resiliensplanernes foranstaltninger, der er relevante for sociale udgifter. Der blev således foreslået en yderligere finjustering af politikområderne, men i nogle tilfælde blev der også givet udtryk for ønsker om yderligere markering af specifikke målgrupper.
            
            
               3.JURIDISKE ASPEKTER AF DEN DELEGEREDE RETSAKT
            
            
               Retsgrundlaget for vedtagelse af delegerede retsakter er artikel 29, stk. 4, litra b), og artikel 30, stk. 2, i forordning (EU) 2021/241.
            
            
               I artikel 1 fastlægges metoden til indberetning af sociale udgifter. Denne metode specificeres yderligere i bilaget til denne delegerede forordning.
            
            
               I artikel 2 fastsættes datoen for denne delegerede forordnings ikrafttræden.
            
            
               KOMMISSIONENS DELEGEREDE FORORDNING (EU) …/…
            
         
         
            
               af 28.9.2021
            
            
               om supplerende regler til Europa-Parlamentets og Rådets forordning (EU) 2021/241 om oprettelse af genopretnings- og resiliensfaciliteten for så vidt angår fastlæggelse af en metode til indberetning af sociale udgifter
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2021/241 om oprettelse af genopretnings- og resiliensfaciliteten
                  19
               , særlig artikel 29, stk. 4, litra b), og artikel 33, og
            
            
               ud fra følgende betragtninger:
            
            
               (1)Formålet med genopretnings- og resiliensfaciliteten ("faciliteten") er at yde effektiv og væsentlig finansiel støtte til at intensivere gennemførelsen af bæredygtige reformer og tilknyttede offentlige investeringer i medlemsstaterne. Faciliteten er et særligt instrument, der er udformet til at tackle de negative sociale og økonomiske virkninger af covid-19-krisen i Unionen. 
            
            
               (2)Faciliteten støtter økonomisk og social genopretning og bidrager — blandt andet — til bekæmpelse af fattigdom, ulighed og arbejdsløshed og skabelse af stabile job af høj kvalitet, forbedret sundhedskapacitet og bedre politikker for den næste generation, herunder vedrørende uddannelse. 
            
            
               (3)Faciliteten vil navnlig yde støtte til medlemsstater i forbindelse med gennemførelsen af foranstaltninger i overensstemmelse med den europæiske søjle for sociale rettigheder og EU's initiativer på beskæftigelses-, uddannelses og sundhedsområdet samt det sociale område, især handlingsplanen for den europæiske søjle for sociale rettigheder
                  20
                og henstillingen om en effektiv og aktiv støtte til beskæftigelse efter covid-19-krisen (EASE)
                  21
               , meddelelsen om støtte til ungdomsbeskæftigelse
                  22
                og henstillingen om en bro til job — styrkelse af ungdomsgarantien
                  23
               , henstillingen om erhvervsrettet uddannelse med henblik på bæredygtig konkurrenceevne, social retfærdighed og modstandsdygtighed
                  24
               , henstillingen om oprettelse af en europæisk børnegaranti
                  25
               , strategien for rettigheder for personer med handicap 2021-2030
                  26
               , den europæiske dagsorden for færdigheder med henblik på bæredygtig konkurrenceevne, social retfærdighed og modstandsdygtighed
                  27
               , det europæiske uddannelsesområde
                  28
                og handlingsplanen for digital uddannelse
                  29
               , EU-handlingsplanen mod racisme 2020-2025
                  30
               , EU's strategiske ramme for romaernes ligestilling, integration og deltagelse
                  31
               , strategien for ligestilling mellem mænd og kvinder 2020-2025
                  32
               , strategien for ligestilling af LGBTIQ-personer 2020-2025
                  33
               , meddelelsen om opbygning af en europæisk sundhedsunion
                  34
               , lægemiddelstrategien for Europa
                  35
                og den europæiske kræfthandlingsplan
                  36
               .
            
            
               (4)I den forbindelse er det vigtigt at kunne rapportere om de reformer og investeringer, der finansieres af faciliteten, og som har en social dimension. I henhold til artikel 29, stk. 4, litra b), i forordning (EU) 2021/241 skal Kommissionen fastlægge en metode til indberetning af sociale udgifter, herunder vedrørende børn og unge, under faciliteten. 
            
            
               (5)I henhold til artikel 31, stk. 3, litra c), i forordning (EU) 2021/241 skal Kommissionens årsrapport til Europa-Parlamentet og Rådet indeholde oplysninger om de udgifter, der finansieres af faciliteten under de seks søjler, der er omhandlet i samme forordnings artikel 3, medtagende sociale udgifter, herunder vedrørende børn og unge.
            
            
               (6)Metoden bør bestå af to trin: Først bør Kommissionen knytte hver reform og investering med en primær social dimension, der indgår i en medlemsstats genopretnings- og resiliensplan, til et af de ni sociale politikområder under de fire bredere sociale kategorier i bilaget, om nødvendigt i samråd med den pågældende medlemsstat. Derefter bør hver foranstaltning af social karakter, der omfatter et fokus på børn og unge — og desuden på ligestilling mellem kønnene, eftersom der i forordning (EU) 2021/241 lægges vægt på en sådan ligestilling — markeres, således at der kan foretages en specifik indberetning af udgifter med fokus på henholdsvis børn og unge og ligestilling mellem kønnene.
            
            
               (7)Eftersom metoden til indberetning af sociale udgifter skal være operationel den 31. december 2021, og for at muliggøre øjeblikkelig anvendelse af de i denne forordning fastsatte foranstaltninger bør den træde i kraft dagen efter offentliggørelsen i Den Europæiske Unions Tidende — 
            
            
            
               VEDTAGET DENNE FORORDNING:
            
            
               Artikel 1 
               Fastlæggelse af metoden
            
            
               1.Metoden til indberetning af sociale udgifter under faciliteten, herunder vedrørende børn og unge og ligestilling mellem kønnene, baseres på de anslåede udgifter, der er angivet i de godkendte genopretnings- og resiliensplaner, og på de trin, der er fastlagt i stk. 2, 3 og 4. 
            
            
               2.Reformer og investeringer med en primær social dimension knyttes til et af de ni sociale politikområder i bilaget. Hvert socialt politikområde henføres til en bredere social kategori. En reform eller investering kan kun knyttes til ét socialt politikområde og dermed til én social kategori.
            
            
               3.Hver foranstaltning af social karakter, der omfatter et fokus på børn og unge, markeres, således at der efterfølgende kan foretages en specifik indberetning af udgifter under faciliteten vedrørende børn og unge.
            
            
               4.Hver foranstaltning af social karakter, der omfatter et fokus på ligestilling mellem kønnene, markeres, således at der efterfølgende kan foretages en specifik indberetning af udgifter under faciliteten vedrørende ligestilling mellem kønnene.
            
         
         
            
               5.De sociale politikområder og sociale kategorier samt markeringerne til at identificere foranstaltninger af social karakter, der omfatter et fokus på børn og unge og på ligestilling mellem kønnene, jf. stk. 2, 3 og 4, er anført i bilaget.
            
            
               6.Kommissionen anvender denne metode i den årsrapport, der er omhandlet i artikel 31, stk. 3, i forordning (EU) nr. 2021/241, til at give oplysninger om de sociale udgifter, herunder vedrørende børn og unge og ligestilling mellem kønnene, der finansieres af faciliteten. 
            
            
               Artikel 2 
               Ikrafttræden
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 28.9.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        Europa-Parlamentets og Rådets forordning (EU) 2021/241 af 12. februar 2021 om oprettelse af genopretnings- og resiliensfaciliteten (EUT L 57 af 18.2.2021, s. 17).
               
               
                  
                     (2)
                  
                        Kommissionens henstilling (EU) 2021/402 af 4. marts 2021 om en effektiv og aktiv støtte til beskæftigelse efter covid-19-krisen (C(2021) 1372 final).
               
               
                  
                     (3)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget: Støtte til ungdomsbeskæftigelse: en bro til job for den næste generation (COM(2020) 276 final af 1.7.2020).
               
               
                  
                     (4)
                  
                        Rådets henstilling af 30. oktober 2020 om en bro til job — styrkelse af ungdomsgarantien og erstatning af Rådets henstilling af 22. april 2013 om oprettelsen af en ungdomsgaranti (EUT C 372 af 30.10.2020, s. 1).
               
               
                  
                     (5)
                  
                        Rådets henstilling af 24. november 2020 om erhvervsrettet uddannelse med henblik på bæredygtig konkurrenceevne, social retfærdighed og modstandsdygtighed (EUT C 417 af 2.12.2020, s. 1).
               
               
                  
                     (6)
                  
                        Afventer vedtagelse i Rådet (COM (2021) 137 final af 24.3.2021).
               
               
                  
                     (7)
                  
                        (COM(2021) 101 final af 3.3.2021).
               
               
                  
                     (8)
                  
                        (COM(2020) 274 final af 1.7.2020). 
               
               
                  
                     (9)
                  
                        Rådets resolution om en strategiramme for det europæiske uddannelsessamarbejde på og uden for det europæiske uddannelsesområde (2021-2030) (EUT C 66 af 26. februar 2021, s. 1).
               
               
                  
                     (10)
                  
                        (COM(2020) 624 final af 30.9.2020). 
               
               
                  
                     (11)
                  
                        (COM(2020) 565 final af 18.9.2020).
               
               
                  
                     (12)
                  
                        (COM(2020) 620 final af 7.10.2020).
               
               
                  
                     (13)
                  
                        (COM(2020) 152 final af 5.3.2020).
               
               
                  
                     (14)
                  
                        (COM(2020) 698 final af 12.11.2020).
               
               
                  
                     (15)
                  
                        (COM(2020) 724 final af 11.11.2020).
               
               
                  
                     (16)
                  
                        (COM/2020) 761 final af 25.11.2020).
               
               
                  
                     (17)
                  
                        (COM(2021) 44 final af 3.2.2021).
               
               
                  
                     (18)
                  
                        I overensstemmelse med artikel 3 i forordning (EU) 2021/241 er facilitetens anvendelsesområde bygget op omkring 6 søjler: grøn omstilling digital omstilling intelligent, bæredygtig og inklusiv vækst, herunder økonomisk samhørighed, beskæftigelse, produktivitet, konkurrenceevne, forskning, udvikling og innovation og et velfungerende indre marked med stærke SMV'er social og territorial samhørighed sundhed og økonomisk, social og institutionel resiliens, med henblik på bl.a. at øge kriseberedskab og krisehåndteringskapacitet, og politikker for den næste generation, børn og unge, såsom uddannelse og færdigheder.
               
               
                  
                     (19)
                  
                        Europa-Parlamentets og Rådets forordning (EU) 2021/241 af 12. februar 2021 om oprettelse af genopretnings- og resiliensfaciliteten (EUT L 57 af 18.2.2021, s. 17). 
               
               
                  
                     (20)
                  
                        (COM(2021) 102 final af 4.3.2021).
               
               
                  
                     (21)
                  
                        Kommissionens henstilling (EU) 2021/402 af 4. marts 2021 om en effektiv og aktiv støtte til beskæftigelse efter covid-19-krisen (C(2021) 1372 final).
               
               
                  
                     (22)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget: Støtte til ungdomsbeskæftigelse: en bro til job for den næste generation (COM(2020) 276 final af 1.7.2020).
               
               
                  
                     (23)
                  
                        Rådets henstilling af 30. oktober 2020 om en bro til job — styrkelse af ungdomsgarantien og erstatning af Rådets henstilling af 22. april 2013 om oprettelsen af en ungdomsgaranti (EUT C 372 af 30.10.2020, s. 1).
               
               
                  
                     (24)
                  
                        Rådets henstilling af 24. november 2020 om erhvervsrettet uddannelse med henblik på bæredygtig konkurrenceevne, social retfærdighed og modstandsdygtighed (EUT C 417 af 2.12.2020, s. 1).
               
               
                  
                     (25)
                  
                        Afventer vedtagelse i Rådet (COM (2021) 137 final af 24.3.2021).
               
               
                  
                     (26)
                  
                        (COM(2021) 101 final af 3.3.2021).
               
               
                  
                     (27)
                  
                        (COM(2020) 274 final af 1.7.2020). 
               
               
                  
                     (28)
                  
                        Rådets resolution om en strategiramme for det europæiske uddannelsessamarbejde på og uden for det europæiske uddannelsesområde (2021-2030) (EUT C 66 af 26. februar 2021, s. 1).
               
               
                  
                     (29)
                  
                        (COM(2020) 624 final af 30.9.2020). 
               
               
                  
                     (30)
                  
                        (COM(2020) 565 final af 18.9.2020).
               
               
                  
                     (31)
                  
                        (COM(2020) 620 final af 7.10.2020).
               
               
                  
                     (32)
                  
                        (COM(2020) 152 final af 5.3.2020).
               
               
                  
                     (33)
                  
                        (COM(2020) 698 final af 12.11.2020).
               
               
                  
                     (34)
                  
                        (COM(2020) 724 final af 11.11.2020).
               
               
                  
                     (35)
                  
                        (COM/2020) 761 final af 25.11.2020).
               
               
                  
                     (36)
                  
                        (COM(2021) 44 final af 3.2.2021).
               
            
      
    ---documentbreak--- 
      
         
         
            
               BILAG
               Metode til indberetning af sociale udgifter, herunder vedrørende børn og unge og ligestilling mellem kønnene
            
            
               1. Kommissionen knytter hver foranstaltning med en primær social dimension til et og kun et af følgende ni sociale politikområder: 
            
            
                     
                        Ni politikområder inden for de fire sociale hovedkategorier
                     
                  
               
                     
                        Social kategori: Beskæftigelse og færdigheder
                     
                  
               
                     
                        1. Voksenuddannelse, herunder erhvervsfaglig videre- og efteruddannelse; anerkendelse og validering af færdigheder
                     
                  
               
                     
                        2. Beskæftigelsesstøtte og jobskabelse, herunder incitamenter til ansættelse og overgange på arbejdsmarkedet og støtte til selvstændig erhvervsvirksomhed
                     
                  
               
                     
                        3. Modernisering af arbejdsmarkedsinstitutioner, herunder infrastruktur, arbejdsformidling og prognoser for kvalifikationer samt arbejdstilsyn; jobbeskyttelse og organisation; dialogen med arbejdsmarkedets parter og lønfastsættelsesmekanismer; tilpasning af arbejdspladser 
                     
                  
               
                     
                        Social kategori: Uddannelse og børnepasning
                     
                  
               
                     
                        4. Førskoleundervisning og børnepasning: tilgængelighed, prisoverkommelighed, kvalitet og inklusion, herunder digitalisering og infrastruktur 
                     
                  
               
                     
                        5. Almen uddannelse, erhvervsuddannelse og videregående uddannelse: tilgængelighed, prisoverkommelighed, kvalitet og inklusion, herunder digitalisering og infrastruktur
                     
                  
               
                     
                        Social kategori: Sundhed og langtidspleje
                     
                  
               
                     
                        6. Sundhed: modstandsdygtighed, bæredygtighed, tilstrækkelighed, rådighed, adgang, prisoverkommelighed og kvalitet, herunder digitalisering og infrastruktur
                     
                  
               
                     
                        7. Langtidspleje: modstandsdygtighed, bæredygtighed, tilstrækkelighed, rådighed, adgang, prisoverkommelighed og kvalitet, herunder digitalisering og infrastruktur
                     
                  
               
                     
                        Social kategori: Socialpolitik
                     
                  
               
                     
                        8. Socialt boligbyggeri og anden social infrastruktur 
                     
                  
               
                     
                        9. Social beskyttelse, herunder sociale tjenester og integration af sårbare grupper
                     
                  
               
            
               2. Kommissionen skal markere hver foranstaltning af social karakter, der omfatter et fokus på børn og unge, således at det er muligt specifikt at indberette udgifter under faciliteten vedrørende børn og unge.
            
            
               3. Kommissionen skal markere hver foranstaltning af social karakter, der omfatter et fokus på ligestilling mellem kønnene, således at det er muligt specifikt at indberette udgifter under faciliteten vedrørende ligestilling mellem kønnene.